ToekomsVenster: Geld … Geld … Geld …Foto: Negative Space/Pexels.com “… alles kos geld.” – Prediker 10:19 Geld is ’n integrale deel van almal se lewe. Dus moet geld korrek bestuur word. As gelowiges kan ons ook wysheid van die Here vra rakende hierdie belangrike aspek van ons lewens. Bid en vra die Here om jou te help om jou persoonlike finansies met wysheid te bestuur. Omdat geld so ’n prominente rol in ons lewens speel, is dit baie moontlik dat geld ’n “meester” vir die gelowige kan word. Die probleem met geld as meester is dat hy heel waarskynlik die gelowige se lewe sal dikteer. Die regte plek vir geld is egter dat dit ’n slaaf moet wees. As geld die slaaf is en die gelowige die meester, is dit juis die meester wat opdragte uitdeel. Op so ’n manier kan geld baie goeie dinge doen in die hand van die gelowige. Wees dus altyd in beheer van jou geld. Baie dankie Here vir my inkomste. Help my asseblief om ten alle tye verantwoordelik te wees met my geld.